HOODED SWEATSHIRT SPIRAL MULTI TIE DYED HOODIE – USA TIEDYE COMPANY
Home › MULTI SPIRAL HOODIE
Item #: SP-HMULTI100 Dienslewering steeds swakker | News24
LAST UPDATED: 2017-11-20, 15:43
Dienslewering steeds swakker
Riool het by dié vakansiehuis ’n jong meer langs die buitegebou gevorm. Die water het hiervandaan en van ander huise oor ’n oop erf geloop, oor die hele breedte van ’n onbeboude area, daarvandaan oor Dolphinrylaan, teen die randstene vas en verder oor Shearwaterstraat. Foto: JANNIE HOUGH
PARTY inwoners van Astonbaai het die afgelope vier dae erg deurgeloop onder besoedeling en stank weens oorlopende riool.
Mevrou Esta van der Hoven van Pelikaanpad het Sondagaand 5 Mei onraad gemerk by hul toilette en dadelik die noodnommer geskakel. Hulle het belowe om na haar terug te kom. Met ’n volgende oproep het mnr. Dial Titus gesê die prosedure het verander en dat sy die brandweer moes bel. Hy het aangebied om te bel, maar die probleem (en reuk) het onveranderd gebly.
Die riool het intussen by die vakansiehuis langsaan ’n jong meer langs die buitegebou gevorm. Die water het hiervandaan en van ander huise oor ’n oop erf geloop, oor die hele breedte van ’n onbeboude area, daarvandaan oor Dolphinrylaan, teen die randstene vas en verder oor Shearwaterstraat. Hier het dit in ’n vlei geloop.
Daar is klaarblyklik deur ’n Kaapse firma ’n kragopwekker teen groot koste by die suigfasiliteit in Astonbaai geïnstalleer, maar in geval van kragonderbreking help dit nie dat die opwekker aanskakel nie, aangesien die ri-oolpomp stukkend is. Daar moet skynbaar drie pompe beskikbaar wees, maar nie een daarvan het gewerk nie.
’n Werknemer van die munisipaliteit het aan Koos Hills van Pelikaanpad gesê daar is geen verskoning nie – feit is dat die pompe stukkend is. Eddie Oosthuizen het by navraag glo aan Hills gesê dat hy nie informasie het nie, want hy kan nie met ’n werker praat wat besig is om met gevaarlike elektriese bedrading te werk nie.
Ds. Willie vd Hoven het na sy mooi houtdek gewys waaronder die riool op hulle netjiese grasperk uitloop. “Bo blink, onder stink,” was sy enigste reaksie. En vroeër: “Stank vir dank!”
Skynbaar is die probleem intussen aangespreek, maar teen verlede Woensdagmiddag het daar nog rioolwater in die vlei ingeloop.
Ook die Aston Bay Upliftment Projects kon nie die munisipaliteit se hulp kry toe hul gevra is om takke wat deur die vrywilligers inwoners afgesaag is, te kom wegry nie. Volgens die munisipale woordvoerder is alle beskikbare vervoer stukkend.
Dié probleem is kort daarna opgelos.